พอดีว่าไปถอนฟันกรามมาวันนี้เข้าวันที่ 2 แต่ที่เหงือมีสีขาวและรู้สึกว่ามีกลิ่นและภายในแผลมันมีสีดำของเลือด มันจะเป็นอะไรไหมคะ ควรบ้วนปากด้วยน้ำยาบ้วนปากไหมคะ ?
สวัสดีค่ะ การถอนฟันเป็นการผ่าตัดชนิดหนึ่ง อาจมีแผลที่ต้องดูแลหลังจากนั้น แผลอาจมีอาการปวดบวมแดงได้ในช่วง 1-3 วันแรก แต่หลังจากนั้นอาการจะค่อยๆน้อยลงเรื่อยๆค่ะอาการที่ต้องเฝ้าระวังคือการติดเชื้อของแผล โดยอาจมีอาการปวดบวมแดงเรื้อรังเป็นอาทิตย์ อาจมีหนองไหลจากแผล ปากมีกลิ่นเหม็นมาก หรือมีไข้สูงถ้าในช่วง 1-3 วันแรก อาจสังเกตอาการไปก่อน รับประทานยาแก้ปวด หรือ ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆ ประคบเย็น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ ใช้น้ำยาบ้วนปากได้ ถ้าใช้แล้วไม่แสบหรือระคายเคืองหากอาการไม่ดีขึ้น ยังปวด บวม แผลมาก มีเลือดไหลจากแผล ปากมีกลิ่นเหม็นผิดปกติ ควรกลับไปพบทันตแพทย์ที่รักษาเพื่อดูว่าแผลมีการติดเชื้อหรือไม่ค่ะ